नई दिल्ली। कर्नाटक चुनाव प्रचार का शोर आज से खत्म हो जाएगा। आज प्रचार का आखिरी दिन है। ऐसे में पीएम नरेंद्र मोदी ने कांग्रेस के खिलाफ अपना आखिरी वार करते हुए SC/ST/OBC कार्यकर्ताओं से नमो एप के जरिए बात की। इस दौरान उन्होंने कहा कि कांग्रेस के दिल में दलितों के लिए कोई प्रेम नहीं है। मोदी ने कहा कि दलित व पिछड़ी जातियों के सर्वाधिक प्रतिनिधि बीजेपी से ही हैं। उन्होंने कांग्रेस पर प्रहार करते हुए कहा कि कांग्रेस एक ऐसा काम बता दे जो उन्होंने बाबा साहब के लिए किया हो।